THAI ลงนาม “ไลอ้อน ทราเวล เซอร์วิส”
THAI ลงนามความร่วมมือ "ไลอ้อน ทราเวล เซอร์วิส" ขนส่งผู้โดยสารไมซ์จำนวน 3,000 คน ในเส้นทางไทเป-มอสโก ช่วงเดือนเม.ย.และพ.ค.63 ณ โรงแรมไทเป รีเจนท์ ไต้หวัน
24 ก.พ. 2563

บริษัท การบินไทย จำกัด (มหาชน) หรือ THAI ร่วมลงนามบันทึกข้อตกลงความร่วมมือการขนส่งผู้โดยสารไมซ์จำนวน 3,000 คน เพื่อเดินทางติดต่อธุรกิจ ประชุม และสัมมนา ในเส้นทางไทเป-มอสโก ช่วงเดือนเมษายนและพฤษภาคม 2563 กับ บริษัท ไลอ้อน ทราเวล เซอร์วิส จำกัด บริษัทตัวแทนจำหน่ายบัตรโดยสารจากไต้หวัน โดยมี นายครรชิต เหรียญทอง ผู้อำนวยการฝ่ายขาย-จีน THAI และ นายอัลเบิร์ต เผย กรรมการผู้จัดการ บริษัท ไลอ้อน ทราเวล เซอร์วิสฯ ร่วมลงนาม พร้อมด้วย นายวิชญ์ กิจจาทร ผู้จัดการทั่วไป ประจำไทเป ไต้หวัน THAI และ นางเกรซ โจ ผู้จัดการทั่วไป บริษัท ไลอ้อน ทราเวล เซอร์วิสฯ ร่วมเป็นสักขีพยาน ณ โรงแรมไทเป รีเจนท์ ไต้หวัน